بتنجان
َ
البتنجان هوا نبات سنوى عشبى بيتبع لفصيلة البتنجانيه واسمه العلمى ، وبيتكتب  ، وهوا نوع من الخضراوات الموسمية، وبيتميز بلونه البنفسجى الغامق أو الابيض أو الاسود .

الوصف 
البتنجان هوا نبات استوائى معمر حساس بيزترع غالبا كنبات سنوى طرى أو نص ناشف فى المناخات المعتدلة. فى الغالب بيكون الجذع مشوك. الورود بتعته بيضا إلى اللون البنفسجى ، مع كورولا خماسية الفصوص وأسديه صفرا. بيحتوى البتنجان الرومى فاكهه على شكل بيضة ولامعه بنفسجيه مع لحمه بيضا وقوام اسفنجى "لحمي" بعض الاصناف التانيه بيضا وشكلها اطول. بيتحول السطح المقطوع من اللحم إلى اللون البنى بسرعه لما تنقطع الثمره وتتفتح (بتحصل عملية أكسده).

التسميه 
البتنجان هوا التسميه الأكثر شيوعا للنبات، وبحسب ادى شير فإن الاسم أصله سرياني . وبيتسمى بالمصرى الصعيدى وعند معظم الشراقوه بتنچان، أما فى باقى الوجه البحرى بيتنطق "بتنجان".

الطبخ 

البتنجان مش بيتاكل وهوا نى نظرا لمرارة طعمه، إلا أنه بيبقى طرى ولذيذ الطعم بعد طبخه. ينصح الطباخين بنقع البتنجان بعد تقطيعه فى ميه مملحه لسحب طعمه المر وتقليل كمية الزيت أو الدهن اللى بيمتصه وقت الطبخ.

فى المسقعه 
1 - نحط الملح قليل على شرايح البتنجان ويتساب لمدة 20 دقيقه بعدها يتعصر من الميه ويتقلى فى الزيت لحدما يتحمر ويتحط على جنب.

2. يتقلى الفلفل الأخضر بنفس الزيت لحدما يدبل ويتحط على جنب.

3. يتقلب التوم فى نفس الزيت ويتبل بالملح والفلفل لحدما يدبل بعضها يضاف عصير الطماطم ، ويتساب على نار خفيفه لحدما يتغلى ويتسبك ب يصبح قوامه سميك.

4. تصف شرايح البتنجان فى طبق الفرن وفوقه الفلفل، بعدها تتوزع اللحمه المتقلبه مع البصل بعدها شرايح الطماطم ويصب عصير الطماطم مع التوم فوقه.

5. نغطى الطبق بورق الأولمنيوم ويدخل إلى فرن متوسط الحرارة لمدة 20 – 25 دقيقه بعدها نحمر الوجه ويقدم سخن.

شوف كمان 
 اوطه
 بطاطس
 تبغ

لينكات برانيه

مصادر 

نبات
فصيله بتنجانيه